CELEX: 62009CN0461
Language: sk
Date: 2009-11-23 00:00:00
Title: Vec C-461/09: Odvolanie podané 23. novembra 2009 : The Wellcome Foundation Ltd proti rozsudku Súdu prvého stupňa (siedma komora) z  23. septembra 2009 v spojených veciach T-493/07, T-26/08 a T-27/08 — GlaxoSmithkline a i./Úrad pre harmonizáciu vnútorného trhu (ochranné známky a vzory)

13.2.2010   
            
            
               SK
            
            
               Úradný vestník Európskej únie
            
            
               C 37/4
            
         Odvolanie podané 23. novembra 2009: The Wellcome Foundation Ltd proti rozsudku Súdu prvého stupňa (siedma komora) z 23. septembra 2009 v spojených veciach T-493/07, T-26/08 a T-27/08 — GlaxoSmithkline a i./Úrad pre harmonizáciu vnútorného trhu (ochranné známky a vzory)
   (Vec C-461/09)
   2010/C 37/06
   Jazyk konania: angličtina
   
      Účastníci konania
   
   
      Odvolateľ: The Wellcome Foundation Ltd (v zastúpení: R. Gilbey, avocat)
   
      Ďalší účastník konania: Úrad pre harmonizáciu vnútorného trhu (ochranné známky a vzory), Serono Genetics Institute S.A.
   
      Návrhy odvolateľa
   
   
               —
            
            
               rozhodnúť, že Súd prvého stupňa tým, že potvrdil napadnuté rozhodnutie odvolacieho senátu porušil článok 8 ods. 1 písm. b) a článok 52 ods. 1 nariadenia o ochrannej známke Spoločenstva (1),
            
         
               —
            
            
               zrušiť napadnutý rozsudok, ktorým bolo potvrdené rozhodnutie odvolacieho senátu, pričom v tomto rozsudku bol zamietnutý návrh na zrušenie všetkých rozhodnutí ÚHVT a Súdu prvého stupňa týkajúcich sa náhrady trov konania, a zaviazať ÚHVT na náhradu trov konania.
            
         
      Odvolacie dôvody a hlavné tvrdenia
   
   Odvolateľ tvrdí, že vzhľadom na skutočnosti, ktoré vyplývajú z registra ochranných známok a konania pred ÚHVT, Súd prvého stupňa rozhodol bez akéhokoľvek právneho základu, že stupeň pozornosti príslušnej skupiny verejnosti je vyšší.
   Odvolateľ tvrdí, že Súd prvého stupňa odmietol zohľadniť dôkazy, ktoré mu predložil, napriek tomu, že tieto dôkazy mali byť prípustné, keďže predstavovali len podporenie tvrdení a dôkazov, ktoré už predložil pred ÚHVT.
   Odvolateľ tvrdí, že Súd prvého stupňa použil na opísanie stupňa podobnosti tovarov neurčité a nekoherentné výrazy, pričom teda jasne, presne a koherentne neodôvodnil napadnutý rozsudok.
   Odvolateľ tvrdí, že na základe skutočností predložených Súdu prvého stupňa, Súd prvého stupňa uplatnil nepresné, neúplné a nesprávne právne kritériá, na základe ktorých rozhodol, že odvolací senát sa správne domnieval, keď dospel k záveru že tovary mali nízky stupeň podobnosti.
   Odvolateľ tvrdí, že na základe skutočností predložených Súdu prvého stupňa, Súd prvého stupňa neuplatnil správne kritérium pre celkové posúdenie označení, keď rozhodol, že označenia mali nízky stupeň podobnosti.
   Napokon odvolateľ tvrdí, že tým, že Súd prvého stupňa založil svoje rozhodnutie na pravdepodobnosti zámeny a na nepresných, neúplných a nesprávnych právnych kritériách, použil nepresné, neúplné a nesprávne právne kritériá na definovanie príslušnej skupiny verejnosti, na posúdenie podobnosti tovarov, ako aj na posúdenie podobnosti označení.
   
      (1)  Nariadenie Rady (ES) č. 40/94 z 20. decembra 1993 o ochrannej známke Spoločenstva (Ú. v. ES L 11, s. 1; Mim. vyd. 17/001 s. 146).